Nzimande: ‘EFF sit agter studentebetogings’Blade Nzimande, die minister van hoër onderwys en onderrig. Foto: Ntswe Mokoena Hy het dié opmerking gemaak nadat talle betogende studente by die hoofingang van sy departement se kantoor ingestorm het, tydens ŉ media-inligtingsessie met die Nasionale Raad vir Konvokasies en Alumni om die betogings by universiteite regoor die land te bespreek. Mpho Morolane, die president van die EFF-studentekommando, het teruggekap na Nzimande se uitsprake. “Hoe kan hy sê ŉ groep studente is aangehits deur een politieke party?” het Morolane gesê. Hy het gesê alhoewel die EFF die #FeesMustFall-veldtog ondersteun, word die beweging deur studente van alle rasse ondersteun. “Studente opper nou ŉ geldige kwessie en dit moet voortgesit word. Ons wil nou gratis onderrig hê as ŉ saak van dringendheid,” het hy gesê. Morolane het Nzimande ook gekritiseer omdat hy nie die gewelddadige optrede van polisiebeamptes teenoor studente hanteer nie. “Wat van die brutaliteit van die staat en die universiteite teenoor studente en die kriminalisering van studente-populisme? Dit is ongevraagd,” het hy gesê. Hy het volgehou studente moet voortgaan om vir gratis onderrig te baklei. “Ons glo ons kan gratis onderwys kry.” Die studente wat deur die polisie aangekeer is nadat hulle Nzimande se inligtingsessie onderbreek het, is intussen weer vrygelaat.